बिहान ५ बजे मध्यपुरथिमि नगरपालिका ४ चारदोबाटोमा काठमाडौंबाट भक्तपुरतर्फ आउदै गरेको बा २ क ८००६ नम्बरको मिनीट्रकले बाटो काट्दै गरेको पैदल यात्रुलाई ठक्कर दिँदा ज्यान गएको हो ।
ठक्करबाट घाइते भएका मध्यपुरथिमि नगरपालिका –५, दुईपोखरी बस्ने ६६ वर्षीय जगतकुमार श्रेष्ठको भक्तपुर अस्पतालमा उपचारकै क्रममा ज्यान गएको महानगरीय प्रहरी परिषर भक्तपुरका प्रहरी नायव उपरीक्षक कृष्ण प्रसाईले जानकारी दिनुभयो ।
प्रहरीले मिनीट्रक र चालक जिल्ला काभ्रे सिसाखानी घर भई हाल सूर्यविनायक नगरपालिका ८ जगाती बस्ने वर्ष २९ को प्रेम हादुुर मोक्तानलाई नियन्त्रणमा लिई प्रहरी वृत ठिमीमा राखेर अनुसन्धान भइरहेको प्रहरीले जानकारी दिएको छ ।
काठमाडौं, माघ २५ – सुनचाँदीको भाउ बिहीबार पनि घटेको छ । सुन आज तोलामा ५ सय रुपैयाँ घटेको छ । सुन बिहीबार तोलाको ५६ हजार ६ सय रुपैयाँमा कारोबार भैरहेको नेपाल सुनचाँदी व्यवसायी महासंघले जनाएको छ ।
बुधबार तोलामा ७ सय रुपैयाँ घटेको सुनको भाउ बिहीबार तोलामा ५ सय रुपैयाँ घटेको हो । सुन बुधबार तोलाको ५७ हजार १ सय रुपैयाँमा कारोबार भएको थियो । यस्तै बिहीबार चाँदी पनि तोलामा १० रुपैयाँ घटेको छ ।
चाँदी तोलाको ७ सय ३५ रुपैयाँमा कारोबार भैरहेको छ । अन्तराष्ट्रिय बजारमा मूल्य कम भएकाले नेपालमा पनि सुनचाँदीको भाउ घटेको नेपाल सुनचाँदी महासंघले जनाएको छ ।